KTC จัดกิจกรรม “รักจากใจให้ข้าวแลกอุ่น”
KTC จัดกิจกรรม “รักจากใจให้ข้าวแลกอุ่น” ณ ศูนย์พัฒนาการจัดสวัสดิการสังคมผู้สูงอายุ จังหวัดปทุมธานี เมื่อเร็วๆ นี้
14 มี.ค. 2561

นางกัณฑรัตน์ เจิมจิตรผ่อง (กลางซ้าย) รองประธานเจ้าหน้าที่บริหาร – สื่อสารองค์กรและธุรกิจสัมพันธ์ หรือ บริษัท บัตรกรุงไทย จำกัด (มหาชน) หรือ KTC เป็นผู้แทนส่งมอบเสื้อผ้าจากผู้มีจิตศรัทธาที่ได้ร่วมกันแบ่งปัน พร้อมทั้งข้าวสารและของใช้ที่จำเป็นกับผู้สูงอายุ ในกิจกรรม “รักจากใจให้ข้าวแลกอุ่น” ผ่านเฟซบุ๊คเพจ KTC CSR Club
โดยทุกๆ การบริจาคเสื้อผ้า 15 ชิ้น จะได้รับข้าวกล้องหอมมะลิ 1 กิโลกรัม โดยมีนางสาวอนัญญา บัวฝรั่ง (กลางขวา) เจ้าหน้าที่ดูแล ศูนย์พัฒนาการจัดสวัสดิการสังคมผู้สูงอายุ จังหวัดปทุมธานี เป็นผู้แทนรับมอบ เพื่อนำไปแจกจ่ายให้กับผู้สูงอายุที่ศูนย์พัฒนาการฯ ต่อไป พร้อมกันนี้ยังได้จัดเลี้ยงอาหารมื้อเย็น และมินิคอนเสิร์ตให้กับคุณตาคุณยายได้เพลิดเพลินและมีกำลังใจในการดำเนินชีวิตต่อไป เมื่อเร็วๆ นี้